open-index/open-wikipedia-markdown huggingface dataset:
Crespiellos

:*Iste articlo tracta sobre os crespiellos feitos con pencas de borraina, verzas u atras plantas. Pa tros usos d'a palabra se veiga [[crespiello (desambigación)]].*

Os **crespiellos** (d'o latín *< CRISPU* "frisau") son un postre tipico d'as comarcas d'o semontano de Balbastro y Sobrarbe, en a provincia de Uesca.

## Historia

Os crespiellos pueden fer-se como se feban d'antis mas en o mundo rural, a on los elaboraban con as pencas d'as borrainas u d'as verzas (os repuis que se rebuyaban). Yera o metodo emplegato por as mullers aragonesas ta aproveitar-lo tot, reservando o millor d'a verdura ta a chenta y fendo servir ta postre lo que por un regular se volaba.

En a *"fiesta d'o crespillo"* de Balbastro, por a Encarnación (o domingo mas amán a o 25 de marzo), se celebra o rito d'a *"preñez de las oliveras"* y se fa iste postre a base d'espinaques.

## Elaboración
Con a farina, as dos terceras partis d'o zucre, os uevos batitos y una mica de leit se fa una masa muit lichera con a que se rebozan as fuellas mas tiernas d'a borraina, una vegata bien limpias y en trocez.
Se fan fredir en aceite muit calient y cuan son doratas s'escorren y s'espolvaracian con zucre.

## Literatura popular referent a crespiellos
Encara que os crespiellos sigan famosos en o Semontano de Balbastro tamién son conoixius en as vals d'o Pireneu Axial. En chistabín Fernando Blas Gabarda y Fernando Romanos replegan mencions como:
**ta la virjen de marzo, es *'crespiellos** n'el plato''.
*''Un plataril de **crespiellos**, fetos la [[vispra|vrispa]] y una copeta chiquinina d'[[anís]]''.

[[Jean Joseph Saroïhandy]] replegó una composición popular en [[Espierba]] en l'anyo [[1899]] en a que nombran los crespiellos:
<center><br>''De [[Chisagüés|Chisahues]] soi baixato''<br />
''de **crispillos*' m'an fartato*
*la [[farina]] enfarinata*
*la [[sartén|sarten]] amprata*
*la [[manteca]] furtata*
*la del [[buco|boc]] prenyata*
*y la [[almosna|limosna]]' la lana.*

## Referencias

## Bibliografía
*  Os crespiellos
EuroBasket

O **Campionato Europeo de Basketbol d'a FIBA**, conoixiu tamién como *EuroBasket*, ye o campionato de seleccions masculinas nacionals de basketbol mas important d'Europa. Ye organizau por FIBA Europa y celebrau cada dos anyos dende 1947.

## Campionatos

## Palmarés

## Vinclos externos

*  Pachina oficial de l'EuroBasket.
*  Medallero de l'Eurobasket.
Euskal Herrian euskaraz

**"Euskal Herrian euskaraz"** (en aragonés *En [[Euskal Herria]] en basco*) ye una canción d'o grupo de musica folk basco Oskorri.

As parolas d'a canción son obra d'o *[[bertsolari]]* Xabier Amuriza, mientres que a musica fue compuesta por o líder y cantaire d'o grupo Natxo de Felipe. A canción fue editata por primera vegada aintro d'o disco *[[Alemanian Euskaraz]]* (en basco *"En Alemania en euskara"*) d'o mesmo grupo.

## Parolas

## Vinclos externos
*  A canción ''Euskal Herrian euskaraz''
Crespiello (desambigación)

**Crespiello** puet estar:
* O **[[crespiellos|crespiello]]**, **postre** feito con pencas de borraina tipico d'o norte y este d'Aragón.
* O **[[crespiello de Carnaval]]**, **postre** de forma arronchadeta como un bunyuelo tipico de l'este d'Aragón y l'ueste de Catalunya.
* A **[[vitadiello|crespiello]]**, clase d**'uga blanca** que tenió importancia en a Edat Meya y actualment se cautiva en Almonecir de la Sierra y Longars.
Capiella

Una **capiella** (d'o latín *< cappella*) ye un puesto de culto propio d'o cristianismo que puet, seguntes o caso, constituir un edificio diferent u bien estar intergrau en unatra construcción.

Se desingna como capiella tamién a un edificio secundario dentro d'una parroquia, y muitas ermitas reciben a denominación de capiellas, u un puesto de culto dentro d'una construcción u complexo de construccions con unatra función (castiello, hespital, escuela, fosal, etcetera).

## Vinclos externos
Monarquía habsburguica

A **Monarquía habsburguica** abarcaba os territorios baixo sobiranía d'a branca choven d'a casa d'Habsburgo (1278-1780), dimpués succedida por a Casa d'Habsburgo-Lorena (dende 1780), entre l'anyo 1526 y 1867/1918. A capital imperial estió Viena, de fueras d'o periodo entre 1583 y 1611, cuan yera en Praga. Dende l'anyo 1804 os Habsburgo yeran gubernants de l'Imperio Austriaco, y entre 1867 y 1918 de l'Imperio Austrohongaro.
Fraxinus angustifolia

***Fraxinus angustifolia*** ye una especie de fraixín propia d'os sotos fluvials d'as zonas con clima mediterranio d'o sud d'Europa, sud-ueste d'Asia y nord-ueste d'Africa.

## Vinclos externos
Pero Pérez de Tarazona

**Pero Pérez de Tarazona** estió un chusticia d'Aragón (entre 1208 y 1235) y caballero aragonés perteneixient a o linache d'os Tarazona.

## Oríchens familiars
Chermano d'Eximén Pérez de Tarazona, dimpués Eximén Pérez d'Arenós

## Descendients
* Pero II Pérez de Tarazona.
* Rodrigo Pérez de Tarazona.

## Biografía
Estió chusticia d'Aragón  de 1208 a 1235, fendo parti d'o seche de Burriana en 1235.
Pero Sesé II

**Pero Sesé II** estió un chusticia d'Aragón (entre 1188 y 1208) y caballero aragonés perteneixient a o linache d'os Sesé,sinyors de Mediana d'Aragón. Os suyos antecesors procedeban d'as vals d'Avena y a Solana.

## Biografía
Estió chusticia d'Aragón de 1188 a 1208.

## Referencias
Michael Paget

**Michael 'Padge' Paget** (naixito o 12 de setiembre de 1978) ye o guitarrista líder y vocalista segundario d'o grupo de heavy metal galés Bullet for My Valentine. Fa parti d'o grupo dende que s'establió en l'anyo 1998. Tanye chunto con Matt Tuck (vocalista prencipal, guitarra ritmica), Jason James (baixista, coros) y Michael Thomas (batería). A suya primera guitarra estió una guitarra clasica. Tamién le fa goyo de sentir a musica blues.

En total ha pubicau tres discos con *Bullet for My Valentine*: The Poison en 2005, Scream Aim Fire en 2008, y Fever en 2010. As tecnicas que mas fa servir en os suyos solos son o *[[sweep-picking]]* y o *[[tapping]]*.

## Equipo
##### Guitarras
Emplega guitarras ESP y actualment tien 3 modelos personalizados d'ista marca:
*A ESP Michael Paget V con una pistola en o cuerpo y un capracín en o puent
*A ESP MP-600 nomás con una pistola en o cuerpo
*A ESP MP-200 nomás con un capracín en o puent

## Referencias
Real Club Deportivo Carabanchel

O **Real Club Deportivo Carabanchel** ye un club de fútbol espanyol, con seu en a ciudat de Madrit. Fue establito en 1916 y en a temporata 2011/2012 chuga en o grupo VII d'a Tercera División espanyola.

## Vinclos externos
* Pachina web oficial d'o R.C.D. Carabanchel.
Domingo Ximénez Cerdán

**Domingo Ximénez Cerdán** (Zaragoza, ? - Zaragoza, 1392) estió chusticia d'Aragón entre 1362 y 1391.

Perteneixient a una familia noble, destacó no nomás como churista, sino tamién por fer parti como capitán de Zaragoza en as guerras d'o reí Pero IV d'Aragón. En l'anyo 1362 ye nombrato chusticia d'Aragón y dende alavez lugartenient en as corz d'Aragón celebratas dica 1375 . Dimpués serviría tamién a o rei Chuan I d'Aragón dica a suya muerte en 1392.

Entre a suya obra se troban diferents coleccions y versions de Fueros.

## Corz d'Aragón
Apareixe nombrau en as actas d'as Corz de Casp-Alcanyiz-Zaragoza de 1371-1372:

Se describe que o rei, prensent en as sesions:

Tamién se nombra a o suyo lugartenient en as actas d'as Corz de Tamarit de Litera de 1375:

## Referencias

## Vinclos externos
* Domingo Ximénez Cerdán en GEA
Chuan Ximénez Cerdán

**Chuan Ximénez Cerdán** (1355? - 1435?) estió chusticia d'Aragón entre 1391 y 1424. Estió fillo y succesor como chusticia de Domingo Ximénez Cerdán y de donya María Sanz d'Aliaga. Se casó con María Pérez del Sou y ocupó diferents cargos en o reino como o d'avogato fiscal y patrimonial. Amás de ocupar o chusticiazgo tamién presidió as corz d'Aragón entre 1398 y 1412.

A os 80 anyos d'edat, bel tiempo dimpués d'abdicar como chusticia, escribirá una carta u letra intimada, por petición de l'alavez chusticia Martín Díez d'Aux, en a que recenta a historia d'o chusticiazgo y que se meterá en as succesivas edicions impresas d'os Fueros y Observancias.

## Vinclos externos
* Chuan Ximénez Cerdán en GEA
Dracaena draco

O **drago** ( L.), ye una planta d'a clase Liliopsida, orden Asparagales, familia d'as Ruscaceae (Dracaenaceae) orichinaria d'a rechión biocheografica atlantica d'a Macaronesia, a on ye nativa d'os archipelagos d'as Canarias, Madeira y Azores, trobando-se tamién localment en a costa africana vecina y en Cabo Verde. Puet tener centenas d'anyos d'edat, producindo árbols de grans dimensions. Atamas d'estar común y muit apreciato como planta ornamental en os chardins d'istos archipelagos, o drago se troba en una situación vulnerable en o estato salvache debito a la destrucción d'o suyo habitat. A suya abundancia varía entre relativament común en as Canarias y raro en a isla de Madeira y en a mayoría d'as islas Azores.

## Referencias

## Vinclos externos
3.000 metros lisos

Os **3.000 metros lisos**, en atletismo,  ye una cursa en a que s'ha de fer una distancia de 3.000 metros, libres d'obstaclos, o mes rapido posible.

Actualment en a categoria absoluta nomás ye en os programas oficials d'os campionatos de pista cubierta. Dende os Chuegos Olimpicos de 1984 celebratos en Los Angeles estió preba oficial en os Chuegos Olimpicos en a categoria femenina, dica que estió substituyida en os Chuegos Olimpicos de 1996 celebratos en Atlanta, per os 5.000 metros lisos. Antimás estió tamien preba oficial femenina en os Campionatos d'o Mundo d'Atletismo en as suyas primeras edicions estando tamién substituyius por os 5.000 metros lisos en a edición de 1995.

## Vinclos externos
*   Récords d'aria de 3.000 m lisos a l'aire libre seguntes l'IAAF.
*   Récords d'aria de 3.000 m lisos en a pista cubierta seguntes l'IAAF.
*  Lista d'as millors marcas masculinas de toz os tiempos a l'aire libre en pachina web d'a IAAF.
*  Lista d'as millors marcas masculinas de toz os tiempos en a pista cubierta en pachina web d'a IAAF.
*  Lista d'as millors marcas femeninas de toz os tiempos a l'aire libre en pachina web d'a IAAF.
*  Lista d'as millors marcas femeninas de toz os tiempos en a pista cubierta en pachina web d'a IAAF.
Gaiters de Chaca

Os **Gaiters de Chaca** naixen en Chaca (Chacetania) en 2001, dimpués d'un curso de fabricación d'instrumentos (donzaina, gaita de boto y trompa) feito en a *Escuela de Musica y Danza "Pilar Bayona"* de Chaca. Encara que en primerías estioron-ie arredol de 55 gaiters, huei no'n son que 8 os components d'o grupo (en 2008, cuan s'editó o suyo disco *País con chen*, 11). Actuoron por primera vegada debant d'o publico una nueit entre o 30 d'abril y l'1 de mayo, chunto con o Grupo Folklórico Alto Aragón, en o "Canto d'os Mayos", mirando de remontar-ie ista perdita tradición.

En 2004 participoron en o disco *El agua para las ranas (Canciones por la Dignidad de la Montaña)* (*L'augua t'as ranas (Cancions por a dignidat d'a montanya)*) con dos cancions: *País con chen* y *Yesa for sale* (*Yesa en venda*), ta refirmar a l*'Asociación Río Aragón*. En a presentación d'iste disco estioron, amás d'os Gaiters de Chaca, Ángel Petisme u A Ronda d'os Chotos d'Embún, entre atros.

A suya musica ye de raso feita y composata por éls, fendo servir a luenga aragonesa, y en as suyas cancions perén son presents Chaca y a Chacetania.

O suyo disco *País con chen* ye dedicato a Pedro Pueyo, gaiter muerto en 2006.

## Components
* Fran Ponce (Donzaina, gaita de boto y voz)
* Alberto Benedicto (Percusión)
* Mariajo Bescós (Guitarrico y voz)
* Javier Casas (Donzaina, percusión y voz)
* Kike Curiel (Donzaina, gaita de boto y flauta travesera)
* Ignacio Navarro (Acordión, guitarra y vriolín)
* Alfredo Arias (guitarra y baixo)
* Pedro Pérez (Donzaina y gaita de boto)

## Discografía
* País con chen (2008)

## Participacions
* El agua para las ranas. Canciones por la Dignidad de la Montaña (2004)

## Vinclos externos
*  Articlo en o ''Diario del Alto Aragón'' sobre os ''Gaiters de Chaca''
*  Vidio con a canción ''A Güega d'o Somport''
*  Vidio con o tema ''A Punta Grosín''
Medio ambient

**Medio ambient** ye o conchunto de components fisicos, quimicos, biolochicos y socials capables de causar efectos directos u indirectos en un plazo corto u luengo sobre os sers vivos y as actividaz humanas

Son components d'o medio ambient l'atmosfera, a hidrosfera, a cheosfera, a biosfera y a humanidat, y por ixo o estudio d'o medio ambient ye interdisciplinar, dende diferents ciencias y disciplinas que tienen por obchecto d'estudio estos components: arquitectura, biolochía, dreito, ecolochía, economía, cheografía, cheolochía, fisica, incheniería, medicina, quimica, sociolochía, etcetera.

## Referencias

## Vinclos externos
Francisco Zarzuela

**Francisco Zarzuela** estió chusticia d'Aragón entre 1432 y 1434.

En l'anyo 1428 compró en usufruito la villa d'Exerica y las suyas aldeyas, prenendo-ne de tot lo control lo 4 de chuliol de 1431.
Martín Díez d'Aux

**Martín Díez d'Aux** (Daroca, 2ª metat d'o sieglo XIV - Castiello d'Exativa, 1440) estió Chusticia d'Aragón entre 1434 y 1439, cuan fue destituito, y sinyor d'Alfoceya. Estió tamién lugartenient d'o baile cheneral entre 1417 y 1424 (estando por ixas envueltas bailes Alvaro de Garavito y Chuan Lopez de Gurreya) y baile cheneral en 1431. Yera un hombre muito rico y mientres os anyos de baile y chusticia enriquió lo suyo patrimonio, como por eixemplo aconseguindo los bienes que s'heban confiscado a Juan Gil Tarín que heba emparau a lo conte de Luna Antón de Luna en o reafirme d'a succesión a la corona reyal de Chaime II d'Urchel u en 1430 mercó Lo Castellar, tamién confiscado a lo conde de Luna.

Gran conoixedor d'os costumbres y fueros aragoneses, principió una replega d'información aprovada en un texto en l'anyo 1928 en as Corz de Teruel, y publicada en 1437 en latín como *Observantiae consuetudinesque Regni Aragonum in usu communiter habitae*.

Lo 30 de setiembre de 1433 ye nombrau Chusticia d'Aragón, dende Palermo per Alifonso V, con caracter vitalicio, pero con a condición de que renunciaría a lo cargo y tornaría a estar baile, si lo Rei asinas lo pediba. Mientres o tiempo que estió chusticia fació un mal uso d'o suyo cargo, afavorindo a los suyos amigos y aprofitando-se d'os diners publicos. Lo Rei, en marzo de 1436, le advierte que mantienga la dignidat en o suyo oficio. En as Corz d'Alcanyiz de 1436, en as que presidió cuantas sesions, aconsiguió en ista mesma asemblea a immunidat d'o Chusticia, ye decir, que dende alavez os chusticias d'Aragón, asinas como os suyos lugartenients y oficials, no podeban estar acusatos si no yera debant d'o rei y con os suyos machistratos presents. Dimpués d'iste feito se le pidió que deixase o cargo, y en negar-se-ie fue apersonau en 1439 por o lugartenient Chuan de Navarra, por orden d'o rei Alifonso V y tresladato ta la garchola d'o Castiello d'Exativa, a on murió a l'anyo siguient. O suyo cuerpo se tresladó ta Zaragoza, a on ye apedecato en a ilesia d'o convento de Sant Francisco.

## Bibliografía
* Jiménez Soler, Andrés. *[https://web.archive.org/web/20220920170431/http://www.derechoaragones.es/i18n/consulta/registro.cmd El Justicia de Aragón, Martín Díez de Aux]*. Revista de archivos, bibliotecas y museos, 1899. Tercera epoca, anyo III, tomo III, nº 7, pachinas 385-391.

## Vinclos externos
* Martín Díez d'Aux en GEA.
Ferrer de Lanuza I

**Ferrer de Lanuza I** (Zaragoza, sieglo XV - ?) estió chusticia d'Aragón entre 1439 y 1479.

Estió baile cheneral dende l'anyo 1434, amás de consellero d'os reis Alifonso V d'Aragón y Chuan II d'Aragón.

## Vinclos externos
* Ferrer de Lanuza I en GEA
Chuan de Lanuza III

**Chuan de Lanuza y Torrellas** estió chusticia d'Aragón entre 1507 y 1533. Yera naixiu de Sallent de Galligo en o Reino d'Aragón y morió en Zaragoza, a capital d'o Reino d'Aragón, o 27 de noviembre de 1532.
Martín Batista de Lanuza

**Martín Batista de Lanuza** (1550-1622) estió chusticia d'Aragón entre 1601 y 1622. Estió lugartenient d'o Chusticia mientres o reinato de Felipe I, estando por ixas envueltas en o cargo o suyo parient Chuan de Lanuza IV. Mientres a suya etapa de lugartenient habío d'apresar a Antonio Pérez en Calatayú y levar-lo enta Zaragoza, feito que contribuyó a o suyo posterior nombramiento como rechent d'o Consello Supremo d'Aragón y Chusticia mayor mientres os reinatos de Felipe II y Felipe III.

## Vinclos externos
* Martín Batista de Lanuza en GEA
Chuan de Lanuza IV

**Chuan de Lanuza IV** **o Viello** (? - Zaragoza, 22 de setiembre de 1591) estió chusticia d'Aragón entre 1554 y 1591. Feito chusticia por nombramiento reyal de Carlos I o día 16 d'abril de 1554, succediendo a o suyo chirmán Ferrer de Lanuza en o cargo.

Se casó con a noble donya Catalina d'Urreya.

## Vinclos externos
* Chuan de Lanuza IV en GEA
Agustín Villanueva y Díez

**Agustín Villanueva y Díez de Villegas** naixiu de Madrit en zaguerías d'o sieglo XVI y muerto posiblement en Zaragoza en 1655, estió chusticia d'Aragón entre 1632 y 1655.

Yera emparentau con Francisco de Quevedo y Villegas per parte de su mai, Ana Díez de Villegas.

## Vinclos externos
*  Biografía de Agustín Villanueva y Díez de Villegas.
Loís Exeya Talayero

**Loís Exeya Talayero** estió chusticia d'Aragón entre 1687 y 1700 en tiempos d'o rei Carlos II. Estudió leis en as universidaz de Salamanca, Zaragoza y Uesca. Exerció a suya profesión en a ciudat de Zaragoza, a on tamién estió profesor de Decretos y Canons en a universidat.

Entre os puestos d'importancia que ocupó, antiparti de Chusticia d'Aragón, se troban o de churidico d'o zabalmedina de Zaragoza, baile cheneral d'Aragón, lugartenient d'a corte d'o Chusticia d'Aragón, avogau fiscal d'o reino d'Aragón, rechent d'a cancillería y rechente d'o Consello Supremo d'Aragón.

Redactó obras importants en l'ambito d'o dreito foral aragonés, amás de treballos como historiador sobre a Seu d'o Salvador de Zaragoza y tamién os *Apuntamientos sobre a historia de El Castellar* (Zaragoza, 1650), atros *Apuntamientos sobre os Anals de Zurita*, un Memorial sobre a esfensa de Báguena por Miguel de Bernabé en 1372 (Zaragoza, 1648), y as *Cartas ninviatas a Esteban Baluze sobre antigüidatz eclesiasticas*.

## Vinclos externos
* Loís Exeya Talayero en GEA
Antonio Gabín

**Antonio Gabín**, naixiu de Mediana d'Aragón y muerto en Pamplona en calendatas desconoixidas, estió un avogau que plegó a estar chusticia d'Aragón entre 1707 y 1710.

Se licenció en leis en a Universidat de Zaragoza en 1664 y estió avogau d'o Santo Oficio y chusticia d'a Casa de Ganaders de Zaragoza.

Estió nombrau Chusticia d'Aragón per l'archiduque Carlos d'Austria en Zaragoza lo 22 de chulio de 1706. Os suyos lugartenenz estioron Jaime Borruel, Carlos Salinas, Eusebio de Biu y Passamonte, Diego Claramonte y Francisco Cabrera y Abenia.

Cuan l'exercito de Felipe de Borbón ocupó Zaragoza Antonio Gabín estió aturau de conchunta con o rechent d'a Reyal Audiencia Gregorio Xulbe, y toz dos estioron tresladaus a lo castiello de Pamplona an remanioron presos dica que astí murioron.

Ye enronau en a ilesia de Sant Nicolau de Bari de Zaragoza.

## Referencias
Blas de Canellas

**Blas de Canellas** estió chusticia d'Aragón en 1710.

Estió lo zaguer Chusticia d'Aragón, en aplicar Felipe V Borbón os suyos Decretos de Nueva Planta, dica la suya restauración en 1988.

## Referencias
Miguel de Chaca y Ninyo

**Miguel de Chaca y Ninyo** estió chusticia d'Aragón entre 1706 y 1707.

Teneba como lugartenients a Jaime Apolinario Borruel, Diego de Barbastro, Pedro Vallés, Jaime Ric y Felipe Gracián.

## Referencias
Rodrigo de Castellezuelo

**Rodrigo de Castellezuelo** (tamién clamau *Castroaciolo* u *Casterazol*) estió chusticia d'Aragón entre 1269 y 1277.
Morió asasinau per Beltrán de Canellas en Exativa lo 14 de chunio de 1274.

## Referencias
Dixebra

**Dixebra** ye un grupo de rock asturiano creyau en 1987 en Avilés, baixo a ideya d'empentar un grupo que fese servir l'asturiano y una musica embrecada con a realidat social y a problematica d'Asturias. Han contau con letras feitas de propio por bels escritors contemporanios asturianos, entre os que destaca Xandru Fernández.

## Nombre
A parola *dixebra* ye una parola asturiana que orichinalment se feba servir ta referir-se a la deseparación de campos, o nacionalismo asturiano la prenió con o significau d**independencia'' y la fa servir, por eixemplo, en o lema "Puxa Asturies Dixebra" (Enta alto Asturias Independient)

==En Aragón==
Dos vegadas son estaus os asturianos **Dixebra*' tanyendo en tierras aragonesas. A primer d'ellas estió en un *L'aragonés en a carrera* organizau por o [[Ligallo de Fablans de l'Aragonés]], y a zaguera, o pasau 16 d'abril de [[2011]] adintro d'as *XVIII Chornadas d'as Luengas d'Aragón* que organiza l'[[Nogará|Asociación Cultural Nogará]], y d'a suya chira *Bailla la crisis*.

==Discografía==
* *Grieska* - Fonoastur , [[1990]].
* *Asturies o trabayes* - L'Aguañaz , [[1993]].
* *Apúntate a la llista* - L'Aguañaz, [[1995]].
* *Dieron en duru* - L'Aguañaz, [[1997]].
* *Glaya un país* - L'Aguañaz,[[2000]].
* *Sube la marea* - L'Aguañaz,[[2002]].
* *Cróniques d'un pueblu* -L'Aguañaz, [[2003]].
* *Ensin Novedá* - L'Aguañaz, [[2005]].
* *Dixebra n'Acción* - L'Aguañaz, [[2006]].
* *Amor incendiariu'' - L'Aguañaz, 2009.

## Vinclos externos
* Dixebra en Myspace

## Referencias
Gen (grupo)

**GEN** u **Los GEN** ye un grupo de rock alternativo y autochestionau, cual musica éls mesmos claman *Rock de serie B*.
 
O grupo naixió en 1997 en a ciudat de Zaragoza y mientres toz istos anyos de trachectoria han editau cuatre discos y tanyiu en una ripa de conciertos por tot Aragón, y difuera d'él.

## Historia
En l'anyo 1997 un d'os actuals guitarras d'o grupo, Nacho, como consecuencia d'a suya inquietut por fer un grupo de punk rock, arrocla  a bels chóvens musicos baixo lo nombre de GEN. O primer concierto d'ista primera formación sería bels meses dimpués, con tasament cinco cancions, chunto a los grupos Komando Echabarriga y Retroceso, en un concierto que a policía acotolaría antes de no rematar.

Pero no estió ixe o solo problema con a policía. En quitar o suyo primer disco *Vuelva usted mañana (1999)*  a Policía Nacional saca un d'os cartels que heban penchau por bars y botigas d'a ciudat anunciando a venda d'o disco, acusando-los d'inchurias a la Corona. O chuez Baltasar Garzón, instructor d'o caso, remató archivando-lo sin mas consecuencias ta o grupo.

En o verano de l'anyo 2000 bels problemas internos fan que GEN s'ature y en chenero de 2001, a mans de Raúl y Nacho, naixca un atro prochecto musical clamau Acople, con una formación de nomás guitarra, baixo y bateria.

Con o suyo tercer treballo *Dios explota (2005)*, en o que colabora Enrique "El Drogas" (Barricada) con voces en *La humillación ajena*, son nominaus a os Premios d'a Musica Aragonesa en as modalidaz de millor canción *La humillación Ajena* y millor maqueta *Dios Explota*. En 2007 tornan a estar-ie nominaus, ista vegada ta la categoría de millor canción en luenga minoritaria por *La darrera bala*, gravada en catalán ta o CD Sons del Matarranya.

Han tanyiu en un burguil de conciertos y festivals, compartindo-ie escenario con atros grupos como Los Suaves, Los Porretas, Reincidentes, La Polla, Kalean, Prau, Visión Túnel, Picore, Mallacán, Los Draps, Barón Rojo, Lendakaris Muertos, Berri Txarrak y asinas asinas.

## Discografía
* *Vuelva usted mañana* (1999).
* *Helarte de cagarte* (2003).
* *Dios explota* (2005).
* *La guerra es la paz...* (2009).
* *Del caos al cosmos* (2015).

## Vidios
* Desconcierto para ellos, 2001
* De viaje, 2009

## Vinclos externos
* Blog oficial
* Gen en Myspace
* Gen en Magofermin
Chuan Zapata de Cadret

**Chuan Zapata de Cadret** estió chusticia d'Aragón entre 1290 y 1295.

## Biografía
Promanau d'una familia noble asentada en Calatayut, estió chuez y ambaixador real.​ En 1283 forma parti d'o consello reyal y ye triau como ambaixador debant d'Eduardo I d'Anglaterra.​ Igualment, consta la suya estancia en Bordeus en 1287, entre las negociacions con Francia y los Estaus Pontificios a resultas d'as reivindicacions aragonesas en as islas Balears y Sicilia.

O suyo servicio a la corona estió recompensau en 1290 con o cargo de Chusticia d'Aragón, an se tornó a significar entre los conflictos entre lo rei y los nobles. Como chusticia presidió las Corz de 1290, an se tractó de limitar cualques eszesos nobiliarios dimpués d'os Privilechio d'a Unión.

O rei Alifonso III premió istes servicios en 1287 con as localidaz de Chuslivol y Cadret, encara que un asalto de partidarios d'a Unión Aragonesa arranó l'en primeras. Obtenió alavez a población de Sant Mateu de Galligo. En 1289, y debant d'a inminent guerra con Castiella, pagó 6000 morabatins per ditas concesions.

O siguient rei, Chaime II d'Aragón, confirmó a lo puyar a lo trono en 1291 ditas prebendas.​ Entre lo suyo reinau, Chuan Zapata tractó de meyar en os conflictos entre lo rei y Artal d'Alagón, sinyor de Sastago y Pina d'Ebro que, casau con a chirmana d'o rei, s'oposaba a la Paz d'Anagni.​

O 4 de marzo de 1294 renunció a lo cargo de Chusticia, estando succediu per Eximén Pérez de Salanova.

Murió en chinero de 1295.
Eximén Pérez de Salanova

**Eximén Pérez de Salanova** estió chusticia d'Aragón entre 1295 y 1325 y un important forista aragonés. Asistió a cuantas corz d'Aragón como as de 1300 y 1311.

Entre a suya obra destaca una traducción d'os fueros d'Aragón dende o latín enta l'aragonés por encargo d'as corz y dos coleccions d'observancias.

## Vinclos externos
*  Eximén Pérez de Salanova en GEA
Pelegrín d'Anzano

**Pelegrín d'Anzano** (Anzano, Uesca, ? - Zaragoza, 1338) estió chusticia d'Aragón entre 1336 y 1339.

Se casó con Martina de Aysa y tenió una filla, María. Vivió en o barrio zaragozano de Sant Felipe, y a su muerte ye apedecato en a basilica d'o Pilar. Entre as suyas obras bi ha comentarios sobre os fueros, usos y observancias d'Aragón.

## Vinclos externos
* Pelegrín d'Anzano en GEA
Galacián de Tarba

**Galacián de Tarba**, naixito de Zaragoza, estió chusticia d'Aragón entre 1348 y 1349. Tenió amás atros cargos reyals y municipals d'importancia.

Mientres o suyo mandato se succedioron os conflictos con o Privilechio d'a Unión. Ye apedecato en a parroquia de Sant Nicolau de Zaragoza. Entre a suya obra bi ha una versión latina d'os Fueros d'Aragón.

## Vinclos externos
* Galacián de Tarba
Martín Sagarra

**Martín Sagarra** estió un important forista aragonés de probable orichen catalán, chusticia d'Aragón en o sieglo XIII u seguntes atras fuents lugartenient d'un chusticia de metat u zaguerías d'o sieglo XIV.

Se le atribuye una recopilación d'observancias que pudieron contribuir a espardir a leyenda d'os fueros de Sobrarbe.

## Vinclos externos
* Martín Sagarra en GEA
Chuan López de Sesé

**Chuan López de Sesé** estió chusticia d'Aragón entre 1349 y 1360.

## Corz d'Aragón
Asiste a las corz de Carinyena de 1357.

## Referencias
Premios d'a Musica Aragonesa

Os **Premios d'a Musica Aragonesa** son una fita anyal organizada por *[[Aragón Musical]]* que mira de refirmar o panorama musical aragonés reconoixendo a faina de musicos y atros artistas. A primer edición d'istos premios estió l'anyada 1999.

Os premios s'organizan en diferents categorías y, por votación popular, se trigan os candidatos ta istas. En estar-ne trigaus, un churau esliche a os ganadors de cada categoría y sochiere os candidatos y ganadors d'atras dos categorías: *Millor Producción* y *Millor Canción en Luenga Minoritaria Aragonesa*.

L'unico premio entregau por *[[Aragón Musical]]*, seguntes a decisión d'os miembros de l'asociación, ye o premio a la trachectoria.

As categorías, igual como lo funcionamiento d'os premios, ha iu cambeando tot pasando as edicions.

## Edicions
* I Edición (1999) - Sala Morrisey (Zaragoza).
* II Edición (2000) - Sala Oasis (Zaragoza).
* III Edición (2001) - Sala Superfly (Zaragoza).
* IV Edición (2002) - Sala Oasis (Zaragoza).
* V Edición (2003) - La Casa del Loco (Zaragoza).
* VI Edición (2004) - Centro Cívico Delicias (Zaragoza).
* VII Edición (2005) - *Sala Luis Galve* de l'Auditorio de Zaragoza (Zaragoza).
* VIII Edición (2006) - *Sala Luis Galve* de l'Auditorio de Zaragoza (Zaragoza).
* IX Edición (2007) - *Sala Luis Galve* de l'Auditorio de Zaragoza (Zaragoza).
* X Edición (2008) - Teatro Prencipal (Zaragoza).
* XI Edición (2009) - Teatro Prencipal (Zaragoza).
* XII Edición (2010) - Teatro Prencipal (Zaragoza).
* XIII Edición (2011) - Teatro Prencipal (Zaragoza).
* XIV Edición (2012) - Teatro Prencipal (Zaragoza).
* XV Edición (2013) - Teatro Prencipal (Zaragoza).
* XVI Edición (2014) - Teatro Prencipal (Zaragoza).
* XVII Edición (2015) - Teatro Prencipal (Zaragoza).
* XVIII Edición (2016) - Teatro Prencipal (Zaragoza).

## Se veiga tamién
* Premio Especial a una Trayectoria d'a Musica Aragonesa‎.
* Premio d'a Musica Aragonesa a la Millor Canción en Luenga Autoctona Aragonesa.
* Premio d'a Musica Aragonesa a o Millor Grupo.
* Premio d'a Musica Aragonesa a o Millor Audiovisual.

## Vinclos externos
*  Pachina web oficial d'os premios.
*  Pachina web d'Aragón Musical.
Temps al Temps

**Temps al Temps** ye un grupo de musica naixiu d'a comarca d'o Matarranya.

Josép Guardia y “Gat” (Jordi Cortés), vecins d'os lugars d'Arens de Ledón y Horta de Sant Joan son a simient d'iste grupo. En l'hibierno de 2003 s'achuntan y arredol d'a musica d'autor y d'a luenga catalana que comparten naix o grupo.

Dimpués de bels anyos como dúo realizando un puyal de conciertos de barra a barra d'o Matarranya, o grupo creixe y adhibe a lo grupo a César Ejarque (batería) y M. Angel (baixo). Con ista formación de cuatre miembros participó en o  prochecto Sons del Matarranya con a canción *Joc de paraules*.

A suya musica d'autor s'enreliga con a poesía, a vegadas propias d'éls u presas d'autors como Desideri Lombarte, Juli Nicolau, German Bernús u Josep Guardia.

En 2008 publicón o suyo primer y unico treballo dica huei. *Ratets* salió ta a carrera baixo licencia Creative Commons y estió editau de conchunta por Magofermin y l'Associació Cultural del Matarranya (ASCUMA).

En marzo de 2010 estión entrevistaus por o programa en aragonés Fendo Orella

## Discografía
* *Ratets* (2008)

## Se veiga tamién
* Musica d'Aragón

## Vinclos externos
* Web oficial
* Temps al Temps en Myspace
* Temps al Temps en magofermin.org

## Referencias
Eina (grupo)

:*Iste articlo tracta sobre un *'grupo musical** catalán. Ta atros emplegos se veiga [[Eina (desambigación)]]''.


**Eina*' ye o nombre d'o grupo [[Catalunya|catalán]] de [[rock]] de [[Vilafranca del Penedès]] hereu d'os desapareixus [[Inadaptats]].

*L'Art de la Guerra* estió lo suyo primer treballo, publicau o 15 de mayo de [[2008]] en formato CD-libro y autoeditau por o propio grupo. O disco ye basau en a obra de [[Sun Tzu]], *L'arte d'a guerra*, un tractau d'estratechia militar d'o [[sieglo VI aC]]. A edición incluyiba una reedición d'o texto orichinal de Sun Tzu, a mas d'una relectura [[marxismo|marxista]] d'o propio libro escrita por Toni Montfort.

En marzo de 2011 apareixió lo suyo segundo disco, titulau *L'Estat i la revolució* y inspirau en a obra homonima de [[Lenin|Vladímir Ilich Uliánov (Lenin)]].

== Discografía ==
* *L'Art de la Guerra* (2008).
* *L'Estat i la revolució'' (2011).

## Vinclos externos
* Eina en Myspace.
* Blog oficial d'o grupo.
* Vidio "L'Estat i la revolució" con subtitols en aragonés.

## Referencias
Matthiola maderensis

***Matthiola maderensis*** ye una flor d'a familia Brassicaceae, nativa y endemica de l'archipelago de Madeira.

Se tracta d'un arbusto, de dica 100–150&nbsp;cm d'altaria, con fuellas luengas, lanceolatas y de color verde grisenco y d'o que salen brancas con flors que fan buena olor.

## Vinclos externos
Pittosporum coriaceum

***Pittosporum coriaceum*** ye una especie de planta d'a familia Pittosporaceae. Ye endemica de Macaronesia, y debido a que ye extinta d'as Islas Canarias, en l'actualidat nomás se puet trobar en l'archipelago portugués de Madeira.

O *Pittosporum coriaceum* ye una especie criticament menazata debito a la suya perdua d'habitat.

## Vinclos externos
Paisache Protechiu de Sant Chuan d'a Penya y Mont Uruel

**Paisache Protechiu de Sant Chuan d'a Penya y Mont Uruel** ye un paisache protechiu situau en a Chacetania, en a provincia de Uesca. Os dos elementos que mas destacan son aquels a os que fa referencia o suyo propio nombre: o monesterio de Sant Chuan d'a Penya y a penya Uruel.

Dende 1920 ye *Puesto Natural d'Intrés Nacional*, estando un d'os primers espacios naturals en obtener ista declaración en o Estato Espanyol. En Aragón ye definiu como *Paisache Protechito* dende l'anyo 2007 y ye tamién amás *Zona d'Especial Protección ta as Aus* (ZEPA) y *Puesto d'Importancia Comunitaria* (LIC).

## Cheolochía

Se puet dividir o Paisache Protechiu en dos formacions prencipals: a sierra de Sant Chuan d'a Penya, con una altaria maxima de 1.550 metros, y o mont Uruel que plega dica os 1.770 metros d'altaria.

Destacan os conglomeraus, rocas sedimentarias de tipo detritico formata por ruellos de glera u cantals unitos por un cemento de precipitación quimica, que forman cinglos.

## Flora y fauna
As dos formacions debanditas constituyen un sobrebuen ecosistema de meya montaya. As selvas son densas y bi ha cinglos de conglomerau que sirven de refuchio a colonias de aus rapaces.

A vechetación varia mientres puyamos. En as zonas mas baixas y con mas horas de sol se pueden trobar caixicos y carrascas, amás d'una selva de soto formada mas que mas por buixos, aliagas y brinzons. En puyar apareixen pins silvestres, fabos y abez en os puesto a on bi ha menos horas s'insolación y d'atra man selvals, teixos y acirons.

Entre a fauna se pueden trobar diferents especies d'aus en periglo d'extinción como o trencauesos y mamiferos como chabalins, corzos, fuinas martas u teixudos

## Patrimonio cultural
No cal xublidar o important patrimonio cultural d'a zona, con o monesterio de Sant Chuan d'a Penya, cuna d'o reino d'Aragón.

## Se veiga tamién
*Monesterio de Sant Chuan d'a Penya
*Penya Uruel

## Vinclos externos
* Los paisajes protegidos de Aragón en GEA
Sons del Matarranya

**Sons del Matarranya** (*Sonius d'o Matarranya* en aragonés) ye un doble CD de musica, compuesto por 26 cancions orichinals, todas en catalán y d'estilos bien diferents, de 26 grupos musicals ligaus con o Matarranya.

O disco estió editau en 2007 por l'Associació Cultural del Matarranya y contó con o refirme d'as entidaz Comarca d'o Matarranya, Omezyma, Aragón Musical y Magofermín.

## Presentación
A presentación oficial d'o disco estió en o Concello de Mazalión, o 19 de mayo de 2007, estando l'acto d'enguero d'a *IV Trobada de Dolçainers, Grallers i Geganters*.

Se'n fación dos mas en o mes de chunio d'ixa mesma anyada, la una o día 8 de en o local d'A Enrestida en Zaragoza, l'atra os días 15 y 16 en Barcelona, adintro d'as chornadas "Aragón Trilingüe".

## Discos
### Cd 1
*Los Draps - "Un crit al vent"
*Prau - "Som d'Aragó"
*Azero - "Marihuana"
*Mallacán - "Lluny de tú"
*Negocio de Cuervos - "Pescador"
*Inestables - "Estic perdut"
*Matarraña in Laif - "Aqueta nit dormirás amb mí"
*Manos Muertas - "Traurems els colors"
*Gen - "La darrera bala"
*Zurriburri - "Pirates del Matarranya"
*Tranze - "Infància cruel"
*Notinkson - "Vent de Ponent"

### Cd 2
*Temps al Temps - "Joc de paraules"
*Rakel - "Raquel"
*Angel Villalba - "Amic Desideri"
*Tres en un Sofá - "Trenetes als isquiotibials"
*Subatomic - "Torneu-me-la"
*Duo Recapte - "Sol·licitud"
*Grada 8 - "No sé si mai"
*Los Maellans - "Aragó"
*Txirigol - "Paranoia"
*LLT (Los Largos Trinos) - "Renaixent"
*Miquel Blanc - "Lluny de tú"
*Parrondes - "Jotes i oliveres"
*Grup de Jota Mare de Deu de les Dos Aigües - "Rondaderes"

## Se veiga tamién
* Noticia en aragonmusical.com
Aragón Musical

**Aragón Musical** (Aragón Musical en aragonés) ye un colectivo formau por miembros de grupos musicals y medios de comunicación, arroclaus en un prochecto que mira de refirmar y espardir o panorama musical aragonés.

L'asociación mena un portal d'internet con o mesmo nombre, punto de trobada de collas de cualsiquier estilo, entidaz, institucions y a resta de realidaz musicals d'Aragón.

## Premios d'a Musica Aragonesa
**Aragón Musical** ye l'asociación organizadera d'os Premios d'a Musica Aragonesa.

## Vinclos externos
* www.aragonmusical.com.
Laurus azorica

***Laurus azorica*** ye una especie de planta d'a familia Lauraceae. Especie caracteristica y nativa d'as selvas de laurisilva d'Azores. Ye considerata en periglo d'extinción por a perdua d'habitat. D'antis mas se consideraba que yera a mesma especie que a *[[Laurus novocanariensis]]* mas extendillata.

Se tracta d'un árbol que gosa tener 25 metros d'altaria y a saber-las brancas, con tronco y brancas de verde a griso, la copa ye prou poblata de fuellas peciolatas y en disposición alterna, lanceolatas, coriacias, de color verde intenso y brillant.

## Vinclos externos
Teide

O **Teide** ye un volcán situato en a isla de Tenerife en o archipelago d'as Islas Canarias. A suya altaria ye de 3.718 metros estando o pico mas alto d'Espanya. Ye protechito como Molimento Natural y o suyo entorno ye protechito tamién como o Parque Nacional d'o Teide.

## Referencias

## Vinclos externos

* //// Parque Nacional d'o Teide en a pachina web oficial d'o Turismo de Tenerife.
* //// Parque Nacional d'o Teide en a pachina web d'o ''Ministerio de Medio Ambient''.
*  Analisis etimolochico d'a parola Tenerife.
*  Información d'o Teide y a suya protección.
*   O Teide en a Gran Enciclopedia Virtual d'as Islas Canarias.
* / L'observatorio d'o Teide en a pachina web d'o Intituto d'Astrofisica de Canarias (IAC).
Á ixena (disco)

**Á ixena** ye un disco gravato en directo o 6 de mayo de 1995 en o Rincón de Goya d'o Parque José Antonio Labordeta, allora "Primo de Rivera" u -popularment- "Parque Gran" de Zaragoza, con a enchaquia de *L'aragonés en a carrera* '95, organizato por o Ligallo de Fablans de l'Aragonés. Disco feito por o propio Ligallo y editato por a companyía discografica *Kikos*.

O nombre d'o disco, *Á ixena*, viene d'una expresión en aragonés que significa fer cosas u treballos "toz chuntos", "de conchunta".

## Cancions d'o disco
O disco arrocla 15 temas:
* "Borina", de Mallacán
* "Romanze de Catalina", de Biella Nuei
* "M'aganaría estar pino", de J. A. Labordeta
* "Chuan Chiquet", de Los Titiriteros de Binéfar
* "O Chuizio d'Ayerbe", de La Orquestina del Fabirol
* "Albata de Bielsa", de l'Asociación de Gaiters d'Aragón
* "Isa Rai", d'Ixo Rai!
* "Risos Megos", de Dolmen
* "Canta de trilla chesa", de Juanito Ferrández
* "Causani para cantarte", de Mauricio Aznar
* "Enanta!", d'Esferra
* "Án yes reyalidá?", de Qué pasa!
* "Güei", de Rolde
* "Os Chopos", de Monte Solo
* "L'Aragonia Canto", d'Emilio Gastón

## Veyer tamién
* *[[Á ixena 2 (disco)|Á ixena 2]]*

## Vinclos externos
*  Vidio con a canción ''Án yes reyalidá?'' de Qué pasa!.
*  A versión d'o disco ''Á ixena'' d'a canción ''Án yes reyalidá?'' de Qué pasa!.
*  A canción ''Borina'' de Mallacán.
*  A canción ''M'aganaría estar pino'' de J. A. Labordeta.
*  A canción ''Chuan Chiquet'' d'os Titiriteros de Binéfar.
*  A canción ''O Chuizio d'Ayerbe'' de La Orquestina del Fabirol.
*  A canción ''Isa Rai'' d'Ixo Rai!.
*  A canción ''Os Chopos'' de Monte Solo.
Txirigol

**Txirigol** ye un grupo aragonés de musica en catalán, formato en a comarca d'o Matarranya. O suyo estilo musical ye o posthardcore.

## Historia

En o verano de 2006 José Luis y Marc, as d'os guitarras d'o grupo, prencipian a tanyer chuntos, fendo versions de clasicos con l'obchectivo de gravar una canción que apareixese en o disco Sons del Matarranya. A l'arreu d'ells bi dentró un baixo, con ixa formación y as colaboracions d'un violinista (Lecha) y una cantaire (Rakel), gravón a canción *Paranoia*.

Dimpués d'a experiencia d'a gravación, os tres deciden continar enta debant con o prochecto completando o grupo, ta isto fan venir a plego a l'antigo batería d'Artrosis y a una cantaire de hotas. Con o grupo completo ferán l'enguero suyo en o Festival Kodorock 08 que organiza l*'Associació Cultural Casa Nostra* de La Codonyera.

As ganas d'aproveitar l'inte y a sabor d'os conciertos fan que o grupo grave en 2009 o suyo primer y solo treballo dica huei. *Flors postnuclears* salió ta a carrera baixo licencia Creative Commons y fue editau de conchunta por Magofermin y l'Associació Cultural del Matarranya (ASCUMA).

## Nombre
O *Txirigol* ye un plato a base de carbaza tipico de La Codonyera, atros lugars de l'este d'a comarca d'o Baixo Aragón, y de tota a comarca d'o Matarranya

## Discografía
* Flors postnuclears (2009)

## Vinclos externos
* Pachina oficial
* Txirigol en magofermin.org

## Referencias
Capreolus capreolus

O **curzo común** u **cuerzo** ( (Linné 1758)) ye una especie de mamifero artiodactilo d'a familia d'os cervidos y o representant europeu y d'Orient Meyo d'o chenero *[[Capreolus]]*.

## Zoonimia
En aragonés tenemos os zoonimos *cuerzo* en Embún, Aragüés de lo Puerto y Avena y *corzo* en Boleya y Benás (en benasqués pronunciau con seseyo como *corso*), derivaus probables d'o latín *curtium*.

Manimenos en o pasau podió haber-ie zoonimos derivaus d'o latín *capreolus*, pus en a Sierra d'Albarracín tenemos o toponimo *[[Val de Cabriuel]]* cerca d'un mont dito *[[Puntal d'el Corzo]]*, en linia con o catalán *cabirol*, palabra que curiosament apareixe en os Fueros d'Aragón, que publicó Gunnar Tilander):

*Corzo* pareix a denominación con distribución historica mes ampla (actualment dende a parla d'o Semontano occidental dica o benasqués), tamién trobamos *corço* en o "Fuero de Navarra", en os peaches de Cella y Valbona en o sieglo XV (*pieles de corços e de cierva*), y amaneix en a traducción d'o "Libro d'el Trasoro" baixo o epigrafe *de corços et de cabras montesas*:

## Notas


## Referencias

## Vinclos externos
Pennywise

**Pennywise** ye un grupo estausunidense de punk rock orichinaria de Hermosa Beach, California y formata en 1988. O suyo nombre deriva d'o monstruo, It, d'a novela d'o mesmo nombre de Stephen King .

Entre l'anyo 1991, cuan publicoron o suyo disco debut Pennywise y 2005 con o suyo disco *[[The Fuse]]*, Pennywise ha quitó un disco cada dos anyos con Epitaph Records, una discografica propiedat d'o guitarrista de Bad Religion Brett Gurewitz. Dica hue, o grupo ha quitato nueu discos d'estudio (o zaguero dito *[[Reason to Believe (Pennywise)|Reason to Believe]]* en 2008), un disco en directo, dos EPs y un DVD. Encara que os suyos dos primers discos d'estudio estioron bien acullitos por as criticas, Pennywise no tenió un important exito comercial a ran mundial dica 1995 cuan amaneixe o suyo tercer disco d'estudio, *[[About Time (Pennywise)|About Time]]*, que plega dica o numero novanta y seis en as listas de ''Billboard'' 200, y o numero cincuanta y cinco en as listas ARIA Charts d'Australia. O gran exito d'o grupo estió, en parti, o resultato d'o creixient intrés por o punk rock en a decada de 1990, y o exito d'atros grupos de California como NOFX, Rancid, Blink-182, Bad Religion, Green Day, The Offspring y Sublime (encara que a diferencia d'as zagueras cinco grupos, Pennywise refusó de sinyar un contracto con una gran discografica). En 2007, o grupo ya heba vendito 3 millons de discos en tot o mundo, estando una d'o grupos de punk independients con mas exito de toz os tiempos.

A formación de Pennywise, que se mantiene constant dende 1996 dica 2009, ye formata por Jim Lindberg (voz), Fletcher Dragge (guitarra), Randy Bradbury (baixo) y Byron McMackin (batería). Dica alavez se manteneba o baixista orichinal Jason Thirsk, que debito a os suyos problemas con l'alcohol se suicidó en 1996 dimpués de que hese estau substituito por Bradbury. En agosto de 2009, Lindberg decidió deixar o grupo; estando reemplazato en febrero de 2010 por o cantaire d'Ignite Zoli Téglás.

## Referencias
Silicatos (minerals)

Os **silicatos** son un grupo de minerals formatos por silicio combinato con oxicheno formando tetraedros y a sobén aluminio y atros elementos metalicos. En a clasificación de Strunz corresponden a la clase VIII. Os silicatos son os minerals mayoritarios en a crosta terrestre (95 %) , son mayoritarios en as rocas metamorficas, as rocas ignias y en bels grupos de rocas sedimentarias. Tamién son mayoritarios en o manto superior y en as parz externas y meyas d'os planetas rocosos, asinas como en bels asterioides.

Os tetraedros de SiO44+ presentan os oxichenos en os vertices y un catión silicio en o centro; a unión entre o silicio y os oxichenos ye por un enlace con caracteristicas intermeyas entre covalent y ionico.

Dependendo d'a disposición y combinacions entre os diferents tetraedros y os cations que bi haiga entre meyo os silicatos se clasificarán en diferents grupos: 
*Nesosilicatos, tetraedros sin contacto entre éls pero unitos a cations en contacto con atros tetraedros.
*Sorosilicatos, tetraedros unitos en parellas sin contacto entre ellas, pero unitas a cations que tienen contacto con atras parellas de tetraedros.
*Ciclosilicatos, tetraedros unitos formando estructuras en forma d'aniello.
*Inosilicatos, tetraedros formando rengleras u cadenas que pueden estar simples (piroxens) u dobles (anfíbols). 
*Filosilicatos, tetraedros formando plans que son apilatos. N'este grupo se troban as micas y os minerals de l'archila.
*Tectosilicatos, tetraedros unitos toz con toz en totas as direccions d'o espacio y formando un tarabidato. N'este grupo se troban os feldespatos y o cuarz.
Colacheno

O **colacheno** ye una familia de proteínas fibrosas que se troban en a matriz d'os teixitos conchuntivos d'os animals. Estas proteínas tienen como función conferir a los teixitos una resistencia mecanica a la tibata.

Ye una d'as proteínas mes abundants en l'organismo humán y ye secretata por as celulas d'os teixitos conchuntivos. Poseye un peso molecular de 300 kDa. Contrariament a la elastina present tamién en os teixitos conchuntivos, o colacheno ye inextensible cuan en tiban y resiste bien a tracción. Bi n'ha de diferents clases seguntes l'organo. Ye especialment indispensable en os procesos de cicatrización.

Dende un punto de vista industrial y economico, s'ha de dicir que o colacheno ye a materia prima pa fabricar chelatina.

## Referencias
Planeta nana

Una **planeta nana** ye un tipo d'obchecto celeste d'o sistema solar intermeyo entre una planeta y un cuerpo chicot.

O termin fue adoptato en 2006 por a Unión Astronomica Internacional con a fin de aclarir a clasificación d'os obchectos que fan vueltas arredol d'o Sol.

Huei, cinco obchectos son reconoixitos por a UAI como planetas nanas: Éris, Plutón, Makemake, Haumea y Ceres.

Os obchectos conoixitos mes susceptibles de ser anyaditos a esta categoría son: Gonggong, Caront, Sedna, Quaoar, Orcus, Salacia, (307261) 2002 MS<sub>4</sub>, 2002 AW<sub>197</sub>, Varda, (532037) 2013 FY<sub>27</sub>, Ixion, (208996) 2003 AZ<sub>84</sub>.

## Caracteristicas prencipals d'as planetas nanas reconoixitas

* O diametro y masa s'expresan astí prenendo como que referencia os datos d'a Tierra.

## Referencias
Poborina Folk

O **Poborina Folk** ye un festival internacional de musica folk que se fa en o lugar de lo Pobo, en a Comunidat de Teruel, o cabo de semana mas amanau a lo 24 de chunio, día de Sant Chuan.

L'anyo 2011 estió la suya XIIIena edición, dende que en 1999 un grupo d'amants d'a musica popular d'o lugar de lo Pobo (huei arroclaus en l'asociación *La Albada*), con Juan Pablo Marco como uno d'os organizadors mas importants y actualment director d'iste festival, encomenzasen o treballo de levar dica lo suyo lugar grupos de musica tradicional de diferents países.

O nombre "Poborina" resulta d'a conchunta de "Pobo" y "borina", pos en ye ixo, una borina folk.

En 2010, a ronda *[[Astí queda ixo!]]* dedicó una canción a iste festival.

Huei, o festival, anyo a l'arreo d'atro, va millorando en cada edición y adhibindo prestichio.

Cuaternar o refirme que Iñaki Peña, d'o programa *Trébede*, de Radio 3, ha teniu y en tiene con o Poborina Folk, encara que lo suyo programa rematase en 2007.

## Vinclos externos
*  Pachina web d'o ''Poborina Folk''.
*  Primer vidio (de 20) d'o ''Trébede clandestino'' feito en 2010 en o Poborina Folk.
*  Pachina con os 28 archivos de audio d'o ''Trébede clandestino'' de 2004 en o ''Poborina Folk''.
*  Primer MP3 d'os 28 d'o ''Trébede clandestino'' feito en 2004 en o ''Poborina Folk''.
*  MP3 d'a canción dedicata por ''Astí queda ixo!'' a o ''Poborina Folk''.
*  Entrevista de Joaquín Carbonell a Juan Pablo Marco en *[[El Periódico de Aragón]]* d'o día 16 de chunio de 2011.
*  O ''Poborina Folk'' en l*'[[Heraldo de Aragón]]* d'o día 23 de chunio de 2011.